kalixlouiis/myanmar-wikipedia-corpus huggingface dataset:
ဒီဇင်ဘာလ ၁၁ ရက်နေ့၌ ဖွင့်ပွဲအခမ်းအနားနှင့် ၂၂ ရက်နေ့၌ ပိတ်ပွဲအခမ်းအနား တို့ကို လှပသော မီးပန်းများ၊ အဆင့်မြင့် နည်းပညာများ၊ သုံးဖက်မြင် စတိတ်စင်၊ များပြားလှသော လုပ်အားပေးမောင်မယ်တို့၏ ပုံဖော်မှုများဖြင့် ကြီးကျယ်ခမ်းနားလှပစွာ ကျင်းပခဲ့သည်။
၎င်းပွဲများသည် မြန်မာ့သမိုင်း၌ အကြီးကျယ်ဆုံးသောပွဲများ ဖြစ်သည်။
၂၀၁၄ ၇ ကြိမ်မြောက် အာဆီယံမသန်စွမ်း အားကစားပြိုင်ပွဲ– ၂၀၁၄ခုနှစ် အာဆီယံ ပါရာဂိမ်းစ်ကို ၂၇ ကြိမ်မြောက်ဆီးဂိမ်းစ် အပြီး ဇန်နဝါရီလ ၁၄ ရက်မှ ၂၀ ရက်အထိကျင်းပခဲ့သည်။
၉ ကြိမ်မြောက် အရှေ့အာရှနိုင်ငံများ အစည်းအဝေး (၉~၁၃ နိုဝင်ဘာ) – အစိုးရအဖွဲ့သည် ၉ကြိမ်မြောက် အရှေ့အာရှနိုင်ငံများ အစည်းအဝေးကို လက်ခံကျင်းပခဲ့သည်။
အာဆီယံဥက္ကဋ္ဌနှင့် အစည်းအဝေးများ – အစိုးရအဖွဲ့ခေါင်းဆောင် ဦးသိန်းစိန်သည် ၂၄ ကြိမ်(၄~၅ မေ)နှင့် ၂၅ ကြိမ်မြောက် (၁၂~၁၃ နိုဝင်ဘာ) အာဆီယံ ထိပ်သီးအစည်းအဝေးပွဲကို ဥက္ကဋ္ဌအဖြစ် လက်ခံကျင်းပခဲ့သည်။
အာဆီယံခေါင်းဆောင်များသည် အာဆီယံ အသိုက်အဝန်း(၂၀၁၅) အကြို နေပြည်တော်ကြေညာချက်ကို ထုတ်ပြန်ခဲ့ကြသည်။
၂၀၁၅ ဗိုလ်ရှုသဘင် (ဇန်နဝါရီ ၄ရက်)- နိုင်ငံတော်သမ္မတ ဦးသိန်းစိန်သည် သမ္မတ တစ်ဦး၏ သက်တမ်း၌ တစ်ကြိမ်သာ ကျင်းပသည့် ဗိုလ်ရှုသဘင်အခမ်းအနားကို ပြန်လည်ကျင်းပခဲ့သည်။
တစ်နိုင်ငံလုံး ပစ်ခတ်တိုက်ခိုက်မှု ရပ်စဲရေးသဘောတူစာချုပ်(​အောက်တိုဘာ၁၅ရက်)- မြန်မာ့ငြိမ်းချမ်း​ရေး၏မှတ်​ကျောက်တစ်ခုဖြစ်​သောတစ်နိုင်ငံလုံး ပစ်ခတ်တိုက်ခိုက်မှု ရပ်စဲရေးသဘောတူစာချုပ်ကိုလက်မှတ်​ရေးထိုးနိုင်ခဲ့သည်။
ဆက်စပ်ကြည့်ရန် ပြည်ထောင်စုအစိုးရအဖွဲ့ ကိုးကား Category:ပြည်ထောင်စုအစိုးရအဖွဲ့။
ရတ်ဗော်လူးရှင်း ဖျော်ဖြေပွဲ () များမှာ မြန်မာ အမျိုးသမီး အဆိုတော် နီနီခင်ဇော်၏ တစ်ကိုယ်တော်ဖျော်ဖြေပွဲများ ဖြစ်သည်။
thumb|​တေးသံရှင်နီနီခင်​ဇော် ၂၀၁၇ ခုနှစ် ဖျော်ဖြေပွဲ ပထမဦးဆုံး ရတ်ဗော်လူးရှင်း ဖျော်ဖြေပွဲ မှာ နီနီခင်ဇော်က ရန်ကုန်မြို့ ပြည်သူ့ရင်ပြင်တွင် ၂၀၁၇ ခုနှစ် ဧပြီလ ၁ ရက်နေ့၌ ကျင်းပသော ပွဲဖြစ်သည်။
ဤပွဲမှာ သူမ၏ အနုပညာသက်တမ်း ၉ နှစ်အတွင်း ပထမဆုံး ကျင်းပသည့် တစ်ကိုယ်တော်ဖျော်ဖြေပွဲ ဖြစ်သည်။
ဤပွဲတွင် သူမသည် ဂီတကဗျာ သံစုံတီးဝိုင်း၊ အောက်ဆီဂျင် တီးဝိုင်း၊ စီးကရက် ပီးစပ် အကအဖွဲ့ တို့ဖြင့် ဖျော်ဖြေခဲ့သည်။
သူမသည် အခြား နာမည်ကျော်တေးသံရှင်များနှင့်လည်း စုံတွဲသီချင်း အချို့ကို ဖျော်ဖြေခဲ့သည်။
အဓိကအပိုင်းများ ဤပွဲတွင် အဓိက အပိုင်း ၃ ပိုင်းရှိသည်။
အဖွင့်ပိုင်း တီးဝိုင်းပိုင်း သံစုံတီးဝိုင်းနှင့် အကပိုင်း သီချင်းများ အဖွင့်ပိုင်း စူပါရတ် + မာရီယို စူပါ စန်းဒေး သစ္စာမပြတ်ကြေး အဝေးရောက်နေပါသော်လည်း တီးဝိုင်းပိုင်း နင်လိုအပ်ခဲ့ရင် မခွဲခင် မျှော်လင့်ဆဲ ဆုတောင်းတွေပြည့်ချင်တယ် + မိုးတိမ်ကဗျာ + အရောင်မဆိုးနဲ့ (နိုင်းဝမ်းနှင့်အတူ) သံစုံတီးဝိုင်းပိုင်း မင်္ဂလာပါ (အောင်ထက်နှင့်အတူ) အင်းလေးမှာရွာတဲ့မိုး ကျေးကျွန် (မိစန္ဒီ နှင့်အတူ) ရပ် အရှုံးမပေးနဲ့ မလိုချင်ဘူးစစ် မျှော်လင့်ချက်တစ်စုံတစ်ရာ အကပိုင်း လေယာဉ်ပျံ ရက်စက်သွားသူ ယုံလိုက်တိုင်းမှား ရန်သူ စိုးရိမ်ချစ် ဘတ် ဘွိုင်း ဂယ်ပဲဂယ်ပဲ အပိတ်ပိုင်း ဝါးတားပါတီ ရေပါတီ ၂၀၁၈ ခုနှစ် ဖျော်ဖြေပွဲ ဒုတိယမြောက် ရတ်ဗော်လူးရှင်း ဖျော်ဖြေပွဲ ကို ၂၀၁၈ ခုနှစ် ဧပြီလ ၇ ရက်နှင့် ၈ ရက်နေ့တို့တွင် ရီထရို ရတ်ဗော်လူးရှင်းဖျော်ဖြေပွဲ() အမည်ဖြင့် ရန်ကုန်မြို့ အမျိုးသားကဇာတ်ရုံတွင် ကျင်းပခဲ့သည်။
တစ်ခေတ်တစ်ခါ ၁၉၉၀ ဝန်းကျင်က ခေတ်စားခဲ့သည့် ကလတ်စစ်၊ ဂျက်စ်၊ ပေါ့ပ်၊ ဆိုးနှင့် ဆွင်း တေးဂီတများကို အကများဖြင့် ဖျော်ဖြေခဲ့သည်။
ထို့အပြင် စင်ကိုလည်း လိုက်ဖက်အောင် ပြင်ဆင်ထား၍ အနောက်တိုင်းစတိုင် ဇာတ်ရုံအတွင်း ရောက်သွားသကဲ့သို့ ဖျော်ဖြေထားသည်။
သူ၏ဂီတသက်တမ်း ၁၀ နှစ်ပြည့်နှစ်ဖြစ်၍ ဂီတဘဝစတင်ရာ မယ်လိုဒီဝေါ၌ ယှဉ်ပြိုင်ခဲ့သည့် သီချင်းများကိုလည်း အမှတ်တရဖျော်ဖြေခဲ့သည်။
အပိုင်းများ မာရီလင်မွန်ရိုး စတိုင် 180px ဖရတ်စလေစတိုင် 180px ဂီတဆိုင်ရာ 180px အိန္ဒိယအက 180px အက 180px သီချင်းများ မာရီလင်မွန်ရိုးစတိုင် REDVolution အဖွင့်သီချင်း ဂွတ် ကစ်စာ လေယာဉ်ပျံ မယ်လိုဒီဝေါသီချင်းများ (မညာတော့ဘူး+မလွမ်းရဲသေးဘူး+နမော်နမဲ့+နှုတ်ဆက်ထွက်ခွာခြင်း+ရပ်) စတန်းဘိုင်မီ ဖရတ်စလေစတိုင် စူပါရတ်(အကသာ) ဗျင်း စိုးရိမ်ချစ် အရိပ်တစ်ခုပိုင်ဆိုင်ခြင်း ရက်စက်သွားသူ ရက်စက်တယ်မိုး သစ္စာမပြတ်ကြေး အရောင်မဆိုးနဲ့ အလကားပဲ မူး ဂီတဆိုင်ရာ ခရေလမ်းဒိုင်ယာရီ မိုးစက်တင်လေ အင်းလေးမှာရွာတဲ့မိုး အိန္ဒိယအက မာရီယို နင့်အနားနား အက မီလီယံဒေါ်လာဘေဘီ ရန်သူ ဘတ်ဘွိုင်း ဝါးတားပါတီရေပါတီ ယူ ၂၀၁၉ ခုနှစ် ဖျော်ဖြေပွဲ တတိယမြောက် ရတ်ဗော်လူးရှင်း ဖျော်ဖြေပွဲ ကို ၂၀၁၉ ခုနှစ် နိုဝင်ဘာလ ၂ ရက်​နေ့တွင် ပါတီ ရတ်ဗော်လူးရှင်းဖျော်ဖြေပွဲ() အမည်ဖြင့် မန္တ​လေးမြို့ မင်္ဂလာမန္တ​လေးတွင် ကျင်းပခဲ့သည်။
စက်တင်ဘာလအတွင်းက ထွက်ရှိခဲ့​သော ပါတီခင်​ဇော် ​တေးသီချင်း​ခွေထွက်ရှိပြီး​နောက် ​ဖျော်​ဖြေပွဲ၏ ​ခေါင်းစဉ်ကို ပါတီဖြင့် ကျင်းပခဲ့သည်။
ထွက်ရှိခံ့ပြီး​သော ​တေးသီချင်းများကို ဒစ်စကို ပုံစံဖြင့်​ပြောင်းကာ ​ဖျော်​ဖြေပွဲအား အပိုင်း​လေးပိုင်းခွဲ၍ တင်ဆက်ခဲ့သည်။
ထို့အပြင် ပထမဆုံး ပြည်ပတစ်ကိုယ်​တော် ​ဖျော်​ဖြေပွဲအဖြစ် နိုဝင်ဘာလ ၃၀ရက်​နေ့တွင် စင်ကာပူတွင်လည်း ကျင်းပမည်ဖြစ်သည်။
ပွဲနှစ်ခုလုံးအား တစ်ပုံစံတည်း ကျင်းပမည်ဖြစ်သည်။
အပိုင်းများ ပါတီ 180px LATINO 180px ​​ကျော်ကြား​သောသီချင်းများ(Hit Songs) 180px ဒစ်စကို 180px သီချင်းများ ပါတီ REDVolution အဖွင့်သီချင်း+ပါတီခင်​ဇော် မာရီယို ​လေယာဉ်ပျံ L.O.V.E ထိုင်ထ စူပါရတ် Latino ဘွန်ပါပါ ​နေဝင်ချိန် ယူ ရန်သူ ချစ်ခြင်းတတ်ခြင်း ဘတ်ဘွိုင်း ​ကျော်ကြား​သောသီချင်းများ (Hit Songs) ဗျင်း အဆင်​ပြေပါတယ် ​​မျှော်လင့်ဆဲ အလကားပဲ အ​ရောင်မဆိုးနဲ့ စိုးရိမ်ချစ် မခွဲခင် သစ္စာမပြတ်​​​ကြေး ချစ်လျက်လမ်းခွဲ အချစ်ရဆုံးသူစိမ်း ဒစ်စကို Bloody Red Million Dollar Baby နင့်နားနား Summer Stand by me ဂယ်ပဲ ဂယ်ပဲ ကိုးကား ပြင်ပလင့်ခ် Official Facebook Category:မြန်မာနိုင်ငံရှိ ဖျော်ဖြေရေး။
right|A horse tram (horsecar) in Danzig, Germany (present day Gdańsk, Poland) မြင်းလှည်းသည် မြင်းတစ်ကောင် သို့မဟုတ် မြင်းအုပ်စုလိုက်ဖြင့် ဆွဲစေကာ အသုံးပြုရသည့် ပစ္စည်း ဖြစ်သည်။
မြင်းလှည်းတွင် များသောအားဖြင့် ဘီးနှစ်ခု သို့မဟုတ် လေးခုပါရှိကာ ခရီးသည်များ၊ ကုန်စည်ဝန်များ သယ်ဆောင်ရန် အသုံးပြုကြသည်။
တစ်ကြိမ်တစ်ခါက ကမ္ဘာတစ်ဝန်းတွင် မြင်းလှည်းကို ကျယ်ပြန့်စွာ အသုံးပြုခဲ့ကြသည်။
သို့သော် နောက်ပိုင်းတွင်အများစုသည် ခေတ်မီဆက်သွယ်ပို့ဆောင်ရေးလုပ်ငန်းတို့ဖြင့် အစားထိုးခြင်း ခံခဲ့ရသည်။
ဘီးနှစ်ခုပါရှိသည့် မြင်းလှည်းသည် လှည်းတစ်ခုပင် ဖြစ်သည်။
ပုံစံအမျိုးမျိုးရှိကာ လူနှင့် ကုန်ပစ္စည်းများ သယ်ဆောင်ရန် အသုံးပြုကြသည်။
ဘီးလေးခုပါသည့် မြင်းလှည်းကို အမည်များစွာဖြင့် ခေါ်ဝေါ်ကြသည်။
လေးလံသော ဝန်များကို သယ်ဆောင်သည့် မြင်းလှည်းကို wagon ဟု ခေါ်သည်။
အလွန်ပေါ့ပါးသည့် လှည်းနှင့် wagon များကို မြင်းထက်သေးသည့် မြည်းများ၊မြင်းပုများ၊ လားများကို ခိုင်းကာ ဆွဲကြသည်။
အခြားသေးငယ်သည့် တိရစ္ဆာန်များကိုလည်း ရံဖန်ရံခါ အသုံးပြုကြသည်။
(ဥပမာ - ခွေး၊ llamas၊ ဆိတ် စသည်တို့ ဖြစ်သည်။
) ကြီးမားသည့် wagon, လှည်းများကို အခြားသော တိရစ္တာန်များဖြစ်ကြသည့် နွား၊ ကျွဲ၊ ဆင်၊ စာမရီ၊ ကုလားအုတ်တို့ကို ဆွဲစေသည်။
A Bowie knife of pattern-welded steel A table knife resting on a stand ဓား သည် သတ္တုဖြင့်ပြုလုပ်ထားသည့် ပါးလွှာရှလွယ်သည့် သတ္တုပြား ဖြစ်သည်။
ဓားကို အရာဝတ္ထုများ ဖြတ်တောက်လှီးဖြတ်ရာတွင် သုံးသည်။
အမျိုးအစား မီးဖိုချောင်သုံးဓား ဟင်းလျာချက်ပြုတ်ရာတွင် အသုံးပြုသည်။
ပုံစံအမျိုးမျိုးရှိသည်။
မီးဖိုချောင်သုံးဓားသည် ပါး၍ ရှလွယ်သည်။
လက်ကိုင်ကို သစ်သား၊ ပလတ်စတစ်တို့ဖြင့် ပြုလုပ်ကြသည်။
အသားနှင့် အစားအစာများ ခုတ်ပိုင်းလှီးဖြတ်ရာတွင် သုံးသည်။
စားပွဲသုံးဓား စားသောက်ရာတွင် အစားအစာများ လှီးဖြတ်ရန် အသုံးပြုသည်။
စားပွဲသုံးဓားများသည် အခြားသော ဓားများထက် ထက်ကြသည်။
သို့သော် မီးဖိုချောင်သုံးဓားများလောက်ကား မထက်ကြပေ။
အသားကိုလှီးဖြတ်ရာတွင် သုံးသည့် ဓားများသည် အသားများ လှီးဖြတ်ရန် ဖြစ်သည့်အတွက် ပို၍ ထက်ကြသည်။
ငါးနှင့် ထောပတ်များကို လှီးရန်အသုံးပြုသည့် ဓားများသည် အဝိုင်းပုံသဏ္ဌာန် ဓားသွားပါရှိကာ ဓားသွားများမှာ မထက်ကြပေ။
အမဲလိုက်ဓား(Hunting knives) အမဲကောင်များကို အရေခွံခွာရာတွင်လည်းကောင်း၊ အသားများ လှီးဖြတ်ရာတွင်လည်းကောင်း အသုံးပြုကြသည်။
ငါးစားရာတွင် သုံးသောဓား(Fishing knives) ငါးများကို လှီးဖြတ်ရာတွင် သုံးသည်။
ဆောက်လုပ်ရေးတွင်သုံးသော ဓား(Construction knives) ဗီနိုင်းကြမ်းခင်များ၊ စာရွက်များ၊ ကော်ဇောများ ဖြတ်တောက်ရာတွင် အသုံးပြုသည်။
ဓားရွေးချယ်ခြင်း ဓားအမျိုးမျိုးရှိသည့်အနက် မိမိဖြတ်တောက်လှီးဖြတ်လိုသည့် အရာပေါ်မူတည်ကာ ဓားကိုရွေးချယ်သင့်ပေသည်။
သင့်လျော်သောဓားကို ရွေးချယ်အသုံးပြုမှသာ မိမိလုပ်ဆောင်လိုသည်ကို လွယ်ကူလျင်မြန်စွာ လုပ်ဆောင်နိုင်ပေမည်။
သို့မဟုတ်ဘဲ မသင့်လျော်သောဓားကို ရွေးချယ်မိပါက အလုပ်တစ်ခုအတွက် ပိုမိုအားစိုက်ထုတ်ရမည် ဖြစ်သည်။
ဓားသည် ဖြတ်တောက်လှီးဖြတ်ရာတွင် သေးလွန်းနေပါက လွှ၊ ပုဆိန်တို့ကဲ့သို့ ပိုမိုအားကောင်းသည့် ကိရိယာကို အသုံးပြုရပေမည်။
တရားမဝင်ဓားများ နိုင်ငံအတော်များများတွင် ဓားကိုသယ်ဆောင်ခြင်းကို တရားမဝင်သော အပြုအမူအဖြစ် သတ်မှတ်ထားကြသည်။
အထူးသဖြင့် ဓား၏ အရှည်သည် လက်မအတိုင်းအတာထက် ရှည်သည့် အခါမျိုးဖြစ်သည်။
နောက်တစ်မျိုးသည် ခလုတ်ကိုနှိပ်ကာ ဓားသွားကို ဖွင့်နိုင်၊ ပိတ်နိုင်သည့် ဓားသည် နေရာအတော်များများတွင် ပိတ်ပင်ထားကြသည်။
အောင်ထက် သည် မြန်မာနိုင်ငံသား အဆိုတော်နှင့် အတီးပညာရှင်တစ်ယောက် ဖြစ်သည်။
သူသည် သီချင်းဆိုခြင်းအပြင် တယောနှင့် ပီယာနို လည်း ကျွမ်းကျင်စွာ တီးနိုင်သည်။
သူသည် အိပ်မက်ဆုံရာ ရာသက်ပန် ပထမဆုံးရာသီ၏ အနိုင်ရသူ ဖြစ်သည်။
သူသည် မြန်မာ ပြန်ဆိုတေး တချို့ကို ကောင်းမွန်စွာပြန်ဆိုခြင်းဖြင့် ပရိသတ်များ၏အားပေးမှုကို ရရှိခဲ့သည်။
သူ၏ပထမဆုံး တေးစီးရီးဖြစ်သော ဟေးမိတ်ဆွေ အမ်ဘယ်လ် ကို ၂၀၁၆ ခုနှစ် မတ်လ ၂၇ ရက်နေ့တွင်ဖြန့်ချိခဲ့သည်။
သူသည် ကယားပြည်နယ်၊ ဒီမောဆိုးမြို့နယ် ရှိ ရွာတစ်ရွာတွင် မွေးဖွားကာ မကွေးတိုင်း၌ကြီးပြင်းခဲ့သည်။
သူသည် ရန်ကုန်သို့ မပြောင်းရွေ့မီ ဘုန်းတော်ကြီးသင်ပညာသင်ကျောင်းများ၌ ပညာသင်ယူခဲ့သည်။
အမ်ဘယ်လ်များ ဟေး...မိတ်ဆွေ(၂၀၁၆) နှစ် (၂၀၁၇) မျက်ရည်နှင့်ပွင့်သောပန်း(၂၀၁၆) ကိုးကား Category:၁၉၉၁ မွေးဖွားသူများ Category:မြန်မာ အမျိုးသား အဆိုတော်များ Category:သက်ရှိထင်ရှားပုဂ္ဂိုလ်များ။
လယ်သမား သည် စိုက်ပျိုးရေးလုပ်ငန်းကို လုပ်ကိုင်သူ ဖြစ်သည်။
အစားအစာများနှင့် ကုန်ကြမ်းပစ္စည်းများကို လယ်ယာမြေများတွင် စိုက်ပျိုးကာ လူသားတို့၏ အဖွဲ့အစည်းတွင် အထောက်အကူပြု လုပ်ကိုင်ဆောင်ရွက်နေသူများ ဖြစ်သည်။
လယ်သမားများဟုဆိုရာတွင် ကောက်ပဲသီးနှံစိုက်ပျိုးကြသူများ၊ ဥယျာဉ်ခြံမြေတွင် သီးနှံပင်များ စိုက်ပျိုးကြသူများ၊ စပျစ်ခြံတွင် စိုက်ပျိုးကြသူများ၊ ကြက်ငှက်စသော အစားအသောက်အလို့ငှာ တိရစ္ဆာန် မွေးမြူကြသူများ၊ အခြားသော နွား၊ ဝက်စသည့် ခြံမွေးတိရစ္ဆာန် မွေးမြူသည့်သူများ စသည်တို့ကို ဆိုလိုသည်။
လယ်သမားတစ်ယောက်သည် လယ်ယာမြေလုပ်ငန်းကို မိမိကိုယ်ပိုင်သော်လည်းကောင်း၊ အခြားပိုင်ဆိုင်သူတစ်ဦးထံတွင် လုပ်သားအဖြစ်သော်လည်းကောင်း လုပ်ကိုင်နေသူများ ဖြစ်သည်။
တိုးတက်လာသော စီးပွားရေးစနစ်တွင် လယ်သမားသည် လယ်ယာမြေကို ပိုင်ဆိုင်သည့် လုပ်ငန်းရှင်ဖြစ်ပြီး လယ်ယာမြေတွင် လုပ်ကိုင်သည့်အလုပ်သမားများကို လူငှား သို့မဟုတ် လယ်လုပ်သားဟု ခေါ်ဝေါ်ကြသည်။
လယ်လုပ်ငန်းလုပ်ကိုင်ရာတွင်နည်းအမျိုးမျိုးရှိသည်။
ထွန်နည်းအမျိုးမျိုးမှာ-ခရုပတ်၊ရစ်ခေါက်၊ခက်လှ လယ်ရောက်၊လပြည်းဝန်း၊ထွန်ရေးစုံ၊ထွန်ရေးကြီး၊ထောင့်သန်းထွန်နည်းစသည်ဖြင့်၇မျိုးရှိပါသည်။
ယခုအခါထောင့်အုပ်၊လေးကွက်ကျား၊လျားစောင်း၊နံစောင်း၊ခရုပတ်ထွန်နည်းဟူသောထွန်နည်း၅မျိုးသာအသုံးပြုကြသည်။
ဆေးလိပ်သောက်ခြင်းကြောင့် ခန္ဓာကိုယ်၏ များစွာသော အစိတ်အပိုင်းများ ပျက်စီးနိုင်သည်။
ဆေးရွက်ကြီးမှ ထုတ်လုပ်သည့် ဆေးလိပ်နှင့် ဆက်စပ်ပစ္စည်းများသည် ကမ္ဘာပေါ်ရှိလူသားများအပေါ် မကောင်းသည့် ကျန်းမာရေး သက်ရောက်မှုများဖြင့် ချုပ်ကိုင်လွှမ်းမိုးလျက် ရှိသည်။
ဆေးရွက်ကြီး၏ လူသားတို့အပေါ်သက်ရောက်ခဲ့သည့် ကာလမှာ မနေ့တနေ့ကမဟုတ်ဘဲ အချိန်အတော် ကြာမြင့်ခဲ့ပြီ ဖြစ်သည်။
ထို့ကြောင့် လူသားတို့အပေါ်သက်ရောက်မှုများကို သိရှိနိုင်ရန် သုတေသနလေ့လာမှုများ ပြုလုပ်ခဲ့သည်။
ဆေးရွက်ကြီးပါသည့် စီးကရက်သောက်ခြင်းကို မူလပထမ အနေဖြင့် လေ့လာမှုများ ပြုလုပ်ခဲ့သည်။
၁၉၅၀ တွင် ဗြိတိသျှနိုင်ငံ၏ ဆေးပညာဂျာနယ် (British Medical Journal) က Richard Dollpublished research ဟုအမည်ပေးထားသည့် လေ့လာမှုပြုလုပ်ခဲ့ရာ ဆေးလိပ်သောက်ခြင်းနှင့် အဆုတ်ကင်ဆာသည် အလွန်ဆက်စပ်မှု ရှိသည်ကို တွေ့ရှိခဲ့ကြသည်။
နောက်လေးနှစ်အကြာတွင် ဗြိတိသျှနိုင်ငံရှိ ဆရာဝန်များ၏ လေ့လာမှု (British Doctors Study) ပြုလုပ်ခဲ့သည်။
ထိုလေ့လာမှုတွင် အသက်နှစ်ဆယ်ကျော် ဆရာဝန် လေးသောင်းခန့် ပါဝင်ခဲ့သည်။
ဆေးလိပ်သောက်ခြင်းနှင့် အဆုတ်ကင်ဆာတို့၏ ဆက်နွယ်မှုရှိသည်ဟူသော အစိုးရကထုတ်ပြန်ထားသည့် အကြံပြုချက်ကို အတည်ပြုနိုင်ခဲ့သည်.. ဆေးရွက်ကြီးစားသုံးမှုသည် ကမ္ဘာအဝှမ်း အကြီးမားအထိရောက်ဆုံး ကာကွယ်ရမည့် တစ်ခုတည်းသော အကြောင်းအရင်း ဖြစ်သည်။
ဆေးရွက်ကြီးအသုံးပြုသူများ၏ ထက်ဝက်သည် အသုံးပြုမှု၏ ရလဒ်ကြောင့်ပင် သေဆုံးရသည်။
ကမ္ဘာ့ကျန်းမာရေးအဖွဲ့အစည်း (WHO) ၏ ခန်မှန်းချက်အရ ကမ္ဘာပေါ်ရှိ သေဆုံးသူစုစုပေါင်း၏ ၁၀ ရာခိုင်နှုန်းခန့်ဖြစ်သည့် လူ ၆ သန်းခန့်သည် ဆေးရွက်ကြီး သုံးစွဲမှုကြောင့် နှစ်စဉ် သေဆုံးနေရသည်။
ဆေးလိပ်မသောက်သော်လည်း ဆေးလိပ်ငွေ့ကို ရှုရှိုက်မိသဖြင့် လူ ၆၀၀,၀၀၀ ခန့်လည်း သေဆုံးနေရပေသည်။
၂၀ ရာစုသို့ရောက်ရှိလာချိန်အထိ ဆေးရွက်ကြီးကြောင့် သေဆုံးသူအရေအတွက်သည် သန်း ၁၀၀ ရှိခဲ့သည်။
အမေရိကန်နိုင်ငံ၏ ရောဂါထိန်းချုပ်ကာကွယ်ရေးစင်တာသည် ဆေးရွက်ကြီး စားသုံးမှုသည် ဖွံဖြိုးပြီးနိုင်ငံများတွင် အဓိကကာကွယ်ရမည့် တစ်ခုတည်းသော ပြဿနာဖြစ်ပြီး ကမ္ဘာတစ်ဝန်း အချိန်မတိုင်ခင် သေဆုံးရခြင်း၏ အကြောင်းရင်းတစ်ခုလည်း ဖြစ်သည်ဟု ဖော်ပြခဲ့သည်။
"Nicotine: A Powerful Addiction." Centers for Disease Control and Prevention. ဆေးရွက်ကြီးစားသုံးမှုသည် နှလုံး၊ အသည်း၊ အဆုတ်တို့ကို ထိခိုက်စေသည့် ရောဂါများကို ဖြစ်ပွားစေသည်။
ဆေးလိပ်သောက်ခြင်းသည် heart attack, လေသင်တုန်းဖြတ်ခြင်း၊ နာတာရှည်အဆုတ်ပိတ်ဆို့ခြင်း (chronic obstructive pulmonary disease - CODP) နှင့် ကင်ဆာရောဂါ - အထူးသဖြင့် အဆုတ်ကင်ဆာကို ပိုမို ဖြစ်ပွားစေသည်။
ကျန်းမာရေးအပေါ်သက်ရောက်မှု အတိုင်းအတာမှာ လူတစ်ဦးသည် အချိန်မည်မျှကြာအောင် သောက်ခဲ့သည်၊ အရေအတွက်မည်မျှသောက်နေသည် စသည့်အချက်များပေါ်တွင် မူတည်သည်။
ဆေးလိပ်စတင်ကာ စတင်သောက်သည့်အချိန်မှ စတင်ကာ ဆေးချေးများသည် များပြားလာကာ ရောဂါများဖြစ်ပွားမှုကို တိုးပွားလာစေသည်။
ပတ်ဝန်းကျင်ရှိ ဆေးလိပ်သောက်သုံးသုများထံမှတစ်ဆင့် ရှုရှိုက်မိပါက အသက်အရွယ်မရွေး ကျန်းမာရေးကို ထိခိုက်စေနိုင်သည်။
၁၉ ရာစုတွင် ဗြိတိသျှအင်ပါယာသည် တောင်အာဖရိကတစ်ခုလုံးကို လွှမ်းမိုးချုပ်ကိုင်နိုင်ရန် ကြိုးပမ်းခဲ့သည်။
၁၈၁၅ ခုနှစ်၊ Napoleonic စစ်ပွဲများအဆုံးသတ်ချိန်တွင် Cape of Good Hope ကို အနိုင်ရခဲ့သည်။
ဘိုးဝါးများ (ဒချ်၊ ဂျာမန်၊ ပြင်သစ်လယ်သမား) ဗြိတိသျှတို့ အုပ်စိုးမှုကို ကြိုက်နှစ်သက်မှု မရှိကြပေ။
သူတို့ထဲမှ အချို့သည် မြောက်ဘက်ရှိ Great Trek သို့ ရွေ့ပြောင်းကြကာ theOrange Free State အမည်ရှိ တိုင်းပြည်သစ်တစ်ခုကို ထူထောင်ခဲ့သည်။
၁၈၇၇ ခုနှစ်တွင် ဗြိတိသျှစစ်တပ်သည် ထိုပြည်နယ်ကို ထိန်းချုပ်ရန် သွားခဲ့သည်။
ထိုသို့လိုက်သွားခြင်းသည် ထိုနိုင်ငံရှိ ပေါကြွယ်ဝသည့် သဘာဝသယံဇာတများထဲမှ တစ်ခုဖြစ်သည့် စိန်များကို ရှာဖွေရန်အတွက် ဖြစ်သည်။
thumb|လူသားတစ်ဦး လမ်းလျှောက်သည့်ဖြစ်စဉ်ကို ကွန်ပျူတာဖြင့် ပုံဖော်ထားပုံ လမ်းလျှောက်ခြင်း သည် ခြေပါသော သတ္တဝါများတွင် ရွေ့လျားမှုနှင့်ဆိုင်သည့် အပြုအမူ ဖြစ်သည်။
လမ်းလျောက်ခြင်းသည် ပြေးခြင်းနှင့် အခြားသောပုံစံများဖြင့် ခြေလှမ်းခြင်းတို့ထက် ပိုမိုနှေးသည်။
ပြေးခြင်းနှင့် မတူပုံ World Cup Trials in 1987 တွင် လမ်းလျှောက်ပြိုင်ပွဲဝင် အားကစားသမားများ လမ်းလျှောက်ခြင်းနှင့် ပြေးခြင်းကို အမြန်နှုန်းဖြင့် ခွဲခြားနိုင်သည်။
လမ်းလျှောက်ရာတွင် အမြန်နှုန်းသည် အရပ်၊ အသက်၊ အလေးချိန်၊ မြေပြင်အနေအထား၊ မျက်နှာပြင်၊ ဝန်၊ ယဉ်ကျေးမှု၊ လုံ့လ နှင့် ကျန်းမာသန်စွမ်းမှု အစရှိသည့် အချက်များပေါ် မူတည်ကာ ပြောင်းလဲနိုင်သည်။
လူတစ်ယောက်၏ ပျမ်းမျှလမ်းလျှောက်အမြန်နှုန်းသည် တစ်နာရီလျှင် ၃.၁ မိုင် (တစ်နာရီလျှင် ၅ ကီလိုမီတာ) ခန့် ဖြစ်သည်။
တိကျသော လေ့လာမှုများအရ ခြေကျင်လမ်းလျောက်ရာတွင် အသ်အရွယ် ကြီးသူများ၏ အမြန်နှုန်းသည် တစ်နာရီလျှင် ၄.၅၁ ကီလိုမီတာ (၂.၈၀ မိုင်/နာရီ) မှ ၄.၇၅ ကီလိုမီတာ (၂.၉၅ မိုင်/နာရီ) နှုန်းအထိ ရှိသည်။
အသက်ငယ်ရွယ်သူများသည် တစ်နာရီလျှင် ၅.၃၂ ကီလိုမီတာ (၃.၃၁မိုင်/နာရီ) မှ ၅.၄၃ ကီလိုမီတာ (၃.၃၇မိုင်/နာရီ) နှုန်းအထိ ရှိသည်။
သွက်သွက်လက်လက် လမ်းလျှောက်ပါက တစ်နာရီလျှင် ၄ မိုင် (၆.၅ ကီလိုမီတာ/နာရီ) ပတ်လည် အမြန်နှုန်း ရှိသည်။
လမ်းလျှောက်ပြိုင်ပွဲ ချန်ပီယံများ၏ အမြန်နှုန်း ပျှမ်းမျှ တစ်နာရီလျှင် ၁၄ ကီလိုမီတာ (၈.၇မိုင်/နာရီ) ထက်ပိုနိုင်သည်။
ပျှမ်းမျှလူသားကလေးငယ်တစ်ဦး၏ လမ်းလျှောက်နိုင်သည့် အရွယ်မှာ ၁၁ လသား အရွယ် ဖြစ်သည်။
ကျန်းမာရေးအတွက် ကောင်းကျိုးများ ပုံမှန် သွက်သွက်လက်လက် လမ်းလျှောက်ပါက မိမိကိုယ်ကို ယုံကြည်မှု ရှိလာခြင်း၊ သက်လုံကောင်းလာခြင်း၊ အင်အားစွမ်းအင်များ တိုးလာခြင်း၊ ခန္ဓာကိုအလေးချိန်ကို ထိန်းသိမ်းလာနိုင်ခြင်း၊ ဘဝမျှော်မှန်းချက်များ ပိုမိုခိုင်မာလာခြင်း၊ သောက အစရှိသော စိတ်ဖိစီးမှုများကို လျှော့ချလာနိုင်ခြင်း အစရှိသော အကျိုးကျေးဇူးများစွာတို့ကို ရရှိနိုင်မည် ဖြစ်သည်။
ထို့ပြင် နှလုံးနှင့်ဆိုင်သော ရောဂါများ၊ လေသင်တုန်းဖြတ်ခြင်း၊ ဆီးချိုရောဂါ၊ သွေးတိုးရောဂါ၊ အူကင်ဆာ၊ အရိုးပွရောဂါ စသည့်ရောဂါတို့ ဖြစ်ခြင်းမှ လျော့ချနိုင်သည်။
သိပ္ပံနည်းကျလေ့လာမှုများအရ လမ်းလျှောက်ခြင်းကြောင့် စိတိပိုင်းဆိုင်ရာများ တိုးတက်ကောင်းမွန်လာခြင်း၊ မှတ်ဉာဏ်စွမ်းရည် မြင့်မားလာခြင်း၊ သင်ယူနိုင်စွမ်း တိုးတက်ခြင်း၊ အာရုံစူးစိုက်မှုကောင်းမွန်လာခြင်း၊ စိတ်ကူးစိတ်သန်း ကောင်းမွန်ခြင်း စသည့်အကျိုးကျေးဇူးများလည်း ရရှိနိုင်သည်။
တစ်နေ့လျှင် ၃၀ မိနစ်မှ ၆၀ မိနစ် ကြာအောင် တစ်ပတ်လျှင် ငါးရက် လမ်းလျှောက်ခြင်းသည် ကောင်းမွန်သည့် လမ်းလျှောက်နည်း ဖြစ်သည်။
ဤနည်းသည် နှလုံးနှင့်ပတ်သက်သည့် ရောဂါများ၊ အခြားသော ရောဂါအတော်များများ ဖြစ်ပွားနိုင်သည့် အခြေအနေတို့ကို လျော့ပါးစေနိုင်သည်။
ဥပမာအနေဖြင့် ကင်ဆာရောဂါဖြစ်ပွားနိုင်ချေ နဘ်းပါးလာခြင်း၊ ဆီးချိုရောဂါ၊ နှလုံးရောဂါ၊ စိုးရိမ်းသောကဖြစ်ခြင်းနှင့် စိတ်ဓာတ်ကျခြင်း စသည်တို့ ဖြစ်ပွားမှုမှ ကာကွယ်လျော့ချနိုင်သည်။
လမ်းလျောက်ခြင်းဖြင့် အရိုးများကိုလည်း ကျန်းမာသန်စွမ်းစေနိုင်သည်။
အထူးသဖြင့် တင်ပါးဆုံရိုးတို့ကို အထူးကောင်းမွန်စေသည်။
ထို့ပြင် lowering the harmful low-density lipoprotein (LDL) ကိုလက်စထရောနှင့် raising the useful high-density lipoprotein (HDL) ကိုလက်စထရောတို့ကိုလည် ကောင်းမွန်စေသည်။
(Google books) (Google books) (Google Books) (Google Books) ထို့အပြင် လမ်းလျှောက်ခြင်းသည် မှတ်ဉာဏ်ချို့ယွင်းမှုနှင့် စိတ်ဖောက်ပြန်မှုများမှ ကာကွယ်ပေးနိုင်သည်ကို သုတေသနလေ့လာမှုများက တွေ့ရှိခဲ့သည်။
ရောဂါထိန်းချုပ်ရေးနှင့် ကာကွယ်ရေးစင်တာသည် အမေရိကန်ရှိ အရွယ်ရောက်ပြီးသူများ၏ ဆီးချိုရောဂါကြောင့် သေဆုံးမှုသည် လမ်းလျှောက်ခြင်းနှင့် ဆက်စပ်မှု ရှိသည့် အချက်အလက်များကို တွေ့ရှိခဲ့သည်။
ထိုတွေ့ရှိချက်မှာ တစ်ပတ်ကို နှစ်နာရီ သို့မဟုတ် နှစ်နာရီထက်ပို၍ လမ်းလျှောက်သူ ဆီးချိုရောဂါဖြစ်ပွားသူများသည် ၃၉ ရာခိုင်နှုန်း သေဆုံးနိုင်ချေ လျော့နည်းသွားသည်။
လမ်းလျှောက်သည့် အမြန်နှုန်းသည်လည်း လူသားတို့၏ ကျန်းမာရေးအပေါ် သက်ရောက်မှု ရှိသည်။
တစ်နာရီလျှင် ၄ ကီလိုမီတာ (2.5 mph) ထက် ပိုမိုလမ်းလျှောက်ခြင်းသည် အကောင်းမွန်အသင့်တော်ဆုံး အလေ့အကျင့်ပင် ဖြစ်သည်။
အစိုးရများသည်လည်း ယခုအခါတွင် လမ်းလျှောက်ခြင်းဖြင့် ရရှိနိုင်မည့် ရုပ်ပိုင်းနှင့် စိတ်ပိုင်းဆိုင်ရာ အကျိုးကျေးဇူးကို သိရှိလာကြကာ တိုက်တွန်းအားပေးလာကြသည်။
လမ်းလျှောက်ခြင်းအပေါ် အလေးထားမှုသည် ယခုအခါ ပိုမို မြင့်တက်လာသည်။
အဘယ်ကြောင့်ဆိုသော် ယခုခေတ်ကာလတွင် လူသားများသည် ရှေးယခင်ကထက် လမ်းလျှောက်မှု လျော့နည်းသွားကြသောကြောင့်ပင် ဖြစ်သည်။
UK ရှိ သယ်ယူပို့ဆောင်ရေးဌာနတစ်ခု၏ တင်ပြချက်အရ ၁၉၉၅/၉၇ ခုနှစ် နှင့်၂၀၀၅ ခုနှစ် ကြားတွင် လမ်းလျှောက်ကာ ခရီးသွားသူ အရေအတွက်သည် ၁၆ % ကျဆင်းခဲ့သည်။
အရေအတွက်အားဖြင့် တစ်နှစ်လျှင် ၂၉၂ဦး မှ ၂၄၅ ဦးသို့ ကျဆင်းခဲ့သည်။
ရန်ကုန်တောင်ပိုင်းခရိုင် () သည် ရန်ကုန်တိုင်းဒေသကြီးအတွင်း ပါဝင်ဖွဲ့စည်းခဲ့သော ခရိုင်တစ်ခုဖြစ်သည်။
၂၀၂၂ခုနှစ် ဧပြီလ (၃၀) ရက်နေ့တွင် တောင်ပိုင်းခရိုင် (၁၀)မြို့နယ်အား သန်လျင်ခရိုင် နှင့် တွံတေးခရိုင် များအဖြစ် တိုးချဲ့ဖွဲ့စည်းခဲ့သည်။
ပါဝင်​သောမြို့နယ်များ ​​တောင်ပိုင်းခရိုင်တွင် ပါဝင်သည့် မြို့နယ်များနှင့် မြို့များမှာ အောက်ပါအတိုင်းဖြစ်သည်။
ကျောက်တန်း ကွမ်းခြံကုန်း ကိုကိုးကျွန်း ကော့မှူး ခရမ်း ဆိပ်ကြီးခနောင်တို တွံတေး ဒလ သန်လျင် သုံးခွ ခရိုင်ရုံးစိုက်ရာမြို့မှာ သန်လျင်မြို့ ဖြစ်သည်။
​ပြောင်းလဲဖွဲ့စည်းခဲ့​သောခရိုင်များ သန်လျင်ခရိုင်သန်လျင်မြို့နယ်သုံးခွမြို့နယ်ကျောက်တန်းမြို့နယ်ခရမ်းမြို့နယ်ကိုကိုးကျွန်းမြို့နယ်တွံတေးခရိုင်တွံတေးမြို့နယ်ကွမ်းခြံကုန်းမြို့နယ်ကော့မှူးမြို့နယ်ဆိပ်ကြီးခနောင်တိုမြို့နယ်ဒလမြို့နယ် ကိုးကား Category:ရန်ကုန်တိုင်းဒေသကြီး။
မီးတောက် နက်ဗျူလာ အား NGC 2024 နှင့် Sh2-277 ဟုလည်းသိထားပြီး အိုရိုင်ယွန် ကြယ်စုတန်းမှ ထုတ်လွှင့်နက်ဗျူလာဖြစ်သည်။
ယင်းသည် အလင်းနှစ် ၉၀၀ မှ ၁၅၀၀ ကွာဝေးသည်။
နက်ဗျူလာ၏အလယ်၌ ကြယ်သစ်များမွေးဖွားနေသည့် ကြယ်အစုအဝေးတစ်ခုရှိသည်။
ယင်း၏ ၈၆ ရာခိုင်နှုန်းသည် စက်ဝိုင်းပုံစံ ချပ်ပြားဖြစ်သည်။
Chandra X-ray Observatory မှ လေ့လာချက်အရ ငယ်ရွယ်သောကြယ်ပေါင်း ရာချီကာ တွေ့ရှိခဲ့သည်။
X-ray နှင့် အနီအောက်ရောင်ခြည်ပုံရိပ်များအရ သက်တမ်းအနုဆုံးကြယ်များသည် ကြယ်အစုအဝေး၏ အလယ်ဗဟို၌ တည်ရှိသည်။
ဓာတ်ပုံများ ကိုးကား ပြင်ပလင့် NGC 2024 at Astrophotography SIMBAD NGC 2024 Category:အိုရိုင်ယွန် (ကြယ်စုတန်း)။
နှမ်းကို ရှေးယခင်ကတည်းကပင် မြန်မာ၊ အိန္ဒိယ၊ အင်ဒိုနီးရှား၊ တရုတ်နှင့် အာဖရိက အပူပိုင်းဒေသတို့တွင် ဆီထွက်သီးနှံအဖြစ် ကျယ်ပြန့်စွာ စိုက်ပျိုးကာ အရေးပါသည့် သီးနှံ ဖြစ်သည်။
မက်ဒါဂါစကာ၊ အာရေဗီးယား၊ သီရိလင်္ကာနှင့် ဩစတြေးလျ အပူပိုင်းဒေသတို့တွင် သဘာဝအလျောက် ပေါက်ရောက်သည်။
အမေရိကန်၊ မက္ကဆီကိုနှင့် လက်တင် အမေရိကနိုင်ငံတို့တွင် နှမ်းကို အလေးထား စိုက်ပျိုးသည်။
အာဖရိက၊ အိန္ဒိယနှင့် ပါကစ္စတန်တို့တွင် နှမ်းမျိုးစိတ်ပေါင်း မြောက်မြားစွာ တွေ့ရှိရသည်။
အမျိုးအစား တစ်ပင်တိုင်နှင့် ကိုင်းဖြာဟူ၍ နှစ်မျိုးရှိသည်။
အဆုံးမရှိ ပန်းခိုင် အမျိုးအစား ဖြစ်ကာ အရင်းမှ ပန်းစပွင့်သည်။
ထို့ကြောင့် မည်သည့်အချိန်တွင် မဆို အပင် တစ်ပင်တည်း၌ ရင့်မှည့်နေပြီ ဖြစ်သော အသီးတောင့်များ၊ မမှည့်သေးသော အသီးတောင့်များနှင့် ပန်းပွင့်များ၊ အဖူးများကိုလည်း တပြိုင်တည်း တွေ့ရမည် ဖြစ်သည်။
ပန်းပွင့်များမှာ အဖြူရောင်ဖြစ်ပြီး ရံခါ အရောင် ရှိတတ်သည်။
ပင်စည်နှင့် ကိုင်းကြားတွင် ပန်း တပွင့် သို့မဟုတ် သုံးပွင့် ပါသည်။
ပင်တည်းဝတ်မှုန် ကူးသော အမျိုးအစား ဖြစ်၍ အင်းဆက် လုပ်ဆောင်မှုအပေါ် မူတည်ကာ ၅ ရာခိုင်နှုန်း နှင့်အထက် ပင်ခြားဝတ်မှုန်ကူးသော အပင် ဖြစ်သည်။
သီးတောင့်များ အပင်တစ်ပင်တွင် ပါဝင်သော သီးတောင့် အရေအတွက်မှာ နှမ်းမျိုးနှင့် ပေါက်ရောက်သော အခြေအနေပေါ် မူတည်၍ အနည်းငယ်မှ သုံးလေးရာအထိ ပါနိုင်သည်။
ဥတုအခြေအနေ အပူပိုင်းဒေသနှင့် အပူသမပိုင်းဒေသရှိ လွင်ပြင်များနှင့် ပင်လယ်ရေမျက်နှာပြင် အထက် အမြင့်ပေ ၄၀၀၀ ခန့် ရှိသော ဒေသများအထိ ကောင်းမွန်စွာ စိုက်ပျိုး ဖြစ်ထွန်းသည်။
အပူချိန် လျော့နည်းသည်ကို ခံနိုင်ရည် မရှိချေ။
ယေဘုယျအားဖြင့် အပူချိန် ၇၀ ဒီဂရီဖာရင်ဟိုက်မှ ၉၀ ဒီဂရီ ဖာရင်ဟိုက်သည် စိုက်ပျိုးရန် အကောင်းဆုံး ဖြစ်သည်။
⁠ႏွမ္း၏ အ⁠ေရး⁠ႀကီး⁠ေသာ ⁠ျပင္ပဩင္⁠ျပင္လကၡဏာမ်ား - Myanmar Farmers' Portal ရောဂါ နှမ်းဖိုရောဂါ ကိုးကား Category:သီးနှံများ Category:ဆေးဖက်ဝင် အပင်များ Category:စားသုံးနိုင်သော အခွံမာသီးများနှင့် အစေ့များ။
တချို့နှမ်းပင်များ၏ ထိပ်ဖျားပိုင်းတွင် ပုံမှန်ပန်းပွင့်အရောင်မှာ အဖြူရောင် ဖြစ်ပါလျက် အစိမ်းရောင် ပန်းပွင့်များ အဆုပ်လိုက် ပွင့်နေလျှင် ၎င်းနှမ်းပင်သည် အဖိုဖြစ်ကာ နှမ်းဖိုရောဂါ စွဲကပ်နေခြင်း ဖြစ်သည်။
ထိုပုံသဏ္ဌာန်မမှန်သော နှမ်းဖိုပင်သည် အသီး မသီးချေ။
သီးခဲ့သော်လည်း အစေ့များ မအောင်ချေ။
ထိုနှမ်းပင်မျိုးကို နှစ်တိုင်းလိုလို အနည်းနှင့်အများ တွေ့ရှိရပြီး၊ ပိုးမွှားကျနေသည်ကို သာမန် မျက်စိဖြင့် မမြင်ရချေ။
တခါတရံ အသီးများသည် အစိမ်းလိုက် ကွဲထွက်နေတတ်သည်။
မိုက်ကိုပလာစမာ ခေါ်သော သာမန်မျက်စိဖြင့် မမြင်ရသည့် ပိုးမွှားများ ဝင်ရောက်ပြီး အပင်ကို ရောဂါ ရစေခြင်းသာ ဖြစ်သည်။
အပင်၏ သစ်ရည်ကို စုပ်ယူသော ဖြုတ်ညိုမှ တဆင့် အခြား ကျန်းမာသော နှမ်းပင်များကိုလည်း ရောဂါ ကူးစက်စေသည်။
မိုးကြိုနှမ်းခင်းနှင့် စောစီးစွာ စိုက်ပျိုးသော နှမ်းခင်းများတွင် ပို အဖြစ်များသည်မှာ မိုးကြိုတွင် တောင်သူများသည် အကွက်တိုင်း မစိုက်နိုင်သဖြင့် သီးနှံပင် အရေအတွက် နည်းပါးပြီး ဖြုတ်ကောင် အရေအတွက် များပြားခြင်းကြောင့် ဖြစ်သည်။
နှမ်းဖိုရောဂါကို တားဆီး ကာကွယ်ရန်မှာ နှမ်းပင် ငယ်စဉ်မှာ ပင်လုံးပြန့်ဆေး တမျိုးမျိုး ဖြန်းပေးသင့်သည်။
ဖြုတ်၏ အခြား လက်ခံပင် ဖြစ်သော ပေါင်းမြက်များကို ရှင်းလင်းပြီး၊ ရောဂါရ အပင်များကိုလည်း နုတ်ယူ ဖယ်ရှားရသည်။
ဤနည်းဖြင့် နှမ်းဖိုရောဂါ မကျရောက်စေရန် ကာကွယ် တားဆီးနိုင်သည်။
အဆုပ္လိုက္ပြင့္တဲ့ ႏွမ္း | The Farmer Myanmar ကိုးကား Category:သီးနှံရောဂါများ။
အရှင်ကုမာရကဿပသည် ဂေါတမဘုရားရှင်လက်ထက်တွင် ဆန်းဆန်းကြယ်ကြယ်စကားကိုပြောဆိုတတ်ရာ၌ 'အဂ္ဂ စိတ္တ ကထိက' ဧတဒဂ်ဘွဲ့တံဆိပ်ရ ရဟန္တာ ဖြစ်သည်။
ဆုတောင်း အရှင်ကုမာရကဿပသည် ပဒုမုတ္တဘုရားရှင်လက်ထက်တော်အခါက သူဌေးသားတစ်ဦး ဖြစ်ခဲ့သည်။
တစ်နေ့သောအခါ ဆန်းကြယ်စွာ စကားပြောတတ်သောအရာ၌ ရဟန်းတစ်ပါးကို ဧတဒဂ် ပေးသည်ကို မြင်၏။
ထိုအခါ သူဌေးသားသည် အားကျစိတ်များဖြစ်ပေါ်လာကာ အလှူကြီးပေးကာ နောင်ပွင့်တော်မူမည့် ဘုရားရှင်လက်ထက်တွင် ထိုရဟန်းကဲ့သို့ ဧတဒဂ်ဘွဲ့ ရပါရစေဟု ဆုတောင်းခဲ့သည်။
ထိုဆုတောင်းအတိုင်း ဂေါတမဘုရားရှင်လက်ထက်တွင် ဆန်းဆန်းကြယ်ကြယ်စကားပြောကောင်းသည့်အရာတွင် ဧတဒဂ်ပေးခြင်းခံရသည့် ရဟန္တာဖြစ်ခဲ့သည်။
ငယ်ဘဝ အရှင်ကုမာရကဿပသည် ဘိက္ခုနီ (ရဟန်းမ) တစ်ဦး၏ သားဖြစ်၏။
မိခင်ဖြစ်သူသည် အပျိုဘဝကတည်းကပင် ဘိက္ခုနီမ ဝတ်ချင်ခဲ့၏။
သို့သော် မိဘနှစ်ပါးက ခွင့်မပြုခဲ့ပေ။
ဤသို့ဖြင့် အိမ်ရာတည်ထောင်ခဲ့ကာ လင်ရှိမယား ဖြစ်ခဲ့၏။
ထိုအခါ လင်ဖြစ်သူထံမှ ဘိက္ခူနီဝတ်ရန် ခွင့်တောင်း၏။
ယောက်ျားဖြစ်သူက ခွင့်ပြုသဖြင့် ရဟန်းမ ဝတ်ခဲ့သည်။
ထိုအခါ ဘိက္ခုနီမတွင် ကိုယ်ဝန်ပြဿနာ ပေါ်ပေါက်ခဲ့သည်။
ထိုအခါ အခြားသောသူတို့က ရဟန်းမဖြစ်ပါလျက် ကိုယ်ဝန်ရှိရသလားဟု ကဲ့ရဲ့ပြစ်တင်ကြသည်။
အရှင်ဒေဝဒတ်က ထိုဘိက္ခုနီမသည် ရဟန်းမ မဟုတ်တော့ဟု မှတ်ချက်ချလိုက်သည်မှစကာ ထိုပြဿနာသည် ဘုရားရှင်ထံသို့ ရောက်သွား၏။
ထိုပြဿနာကို ဖြေရှင်းရန် ဘုရားရှင်သည် ဝိနည်းအရာ ဧတဒဂ်ရ အရှင်ဥပါလိကို တာဝန်ပေးလိုက်သည်။
အရှင်ဥပါလိသည် ဝိသာခါအစရှိသော အမျိုးသမီးများကို ခေါ်ကာ ကိုယ်ဝန်ဆောင်ရခြင်း၏ ရက်၊ လ၊ သဘောတို့ကို အမျိုးသမီးအချင်းချင်း စစ်ဆေးစေသည်။
ထိုအခါမှ လူဝတ်ကြောင်ဘဝက ပါလာသည့် ကိုယ်ဝန်ဖြစ်သည်ကို သိရှိရ၏။
ထိုအခါမှ ကိုယ်ဝန်ပြဿနာသည် အဖြေပေါ်ကာ ပြီးဆုံးသွား၏။
ဘိက္ခုနီမ ဖွားမြင်လာသော ကလေးကို ကောသလမင်းကြီးက သားတော်အဖြစ် မွေးစားလေသည်။
ထိုကလေးသည် နောင်အခါ ရဟန်းဖြစ်သာအခါ အရှင်ကုမာရကဿပ ဟု ထင်ရှားကျော်စောလေသည်။
ကုမာရကဿပထေရ် (ဤမထေရ်သည် ဥပမာ ဥပစာတို့ဖြင့် တန်းဆာဆင်၍ ဆန်းကြယ်စွာတရားဟောတတ်သူများတွင်အမြတ်ဆုံး အသာလွန်ဆုံးဟု ချီးကျူးခံရသူ (စိတ္တကထိကဧတဒဂ်ရ) ဖြစ်သည် (အံ၊၁၊၂၅။
အံ၊ဋ္ဌ၊၁၊၂၂၀)။
မထေရ်၏မိခင်မှာ ရာဇဂြိုဟ်ပြည် သူဌေးတဦး၏ သမီးဖြစ်၏၊ သူမသည် ဘိက္ခုနီမဝတ်ခွင့်ပြုဖို့ မိဖများထံ အကြိမ်ကြိမ် ခွင့်တောင်းခဲ့ဘူးသည်၊ မိဖများက ခွင့်မပြုပေ၊ နောက်ဆုံးတွင် မိဖများအလိုကျ အမျိုးသားတဦးနှင့် လက်ထပ်ခဲ့ရရှာသည်။
လင်နှင့် အတန်ကြာ ပေါင်းသင်း နေထိုင်ပြီးနောက် သူမ၌ ကိုယ်ဝန်တည်ရှိနေသည်ကို မသိသဖြင့် ဘိက္ခုနီမဝတ်ခွင့်ပြုဖို့ လင့်ထံခွင့်တောင်းပြန်သည်၊ သူမ၏လင်က အသာတကြည် ခွင့်ပေး လိုက်၏။
သူမသည် ဒေဝဒတ်၏ လမ်းစဉ်ကို နာခံကုန်သော ဘိက္ခုနီမများထံ ရဟန်း မိန်းမပြုလုပ်သည်။
လူ့ဘဝက ပါလာသော ကိုယ်ဝန်သည် တဖြည်းဖြည်း ရင့်မာလာ၏။
ထိုအကြောင်းကို ဘိက္ခုနီမများက ဒေဝဒတ်အား လျှောက်ထားကြသောအခါ ဒေဝဒတ်သည် “သူ့တပည့်မများ နာမည်ပျက်မည့် အရေးကို တွေးကြောက်မိသဖြင့်” လူဝတ် လဲဖို့ အမိန့်ချသည်။
သူမက ဒေဝဒတ်၏အမိန့်ကို မနာခံလိုသဖြင့် ဘုရားရှင်ထံ အပို့ခိုင်းသည်၊ ဘုရားရှင်ထံ ရောက်သောအခါ ဘုရားရှင်က ဘိက္ခုနီမလေး၏ ကိုယ်ဝန်မှုကိုဆုံးဖြတ် ပေးရန်အတွက် ဥပါလိအား လွှဲအပ်တော်မူ၏။
ဥပါလိသည် ပသေနဒီကောသလမင်း, အနာထပိဏ်တို့ မျက်မှောက်၌ပင် ဝိသာခါ၏ အကူအညီဖြင့် လူ့ဘဝက ရလာသော ကိုယ်ဝန်ဖြစ်၍ ဘိက္ခူနီမလေး၌ အပြစ်မရှိကြောင်း ဆုံးဖြတ်သည်။
မကြာမီ ဤကုမာရကဿ ပမထေရ်၏ အလောင်းလျာကလေးကို မွေးဖွား၏ (ဓမ္မ၊ဋ္ဌ၊၂၊၉၂)။
ဘိက္ခုနီမကလေးအား သားကလေးအတွက် အနှောက်အရှက် ဖြစ်နေမည်စိုး၍ ပသေနဒီကောသလမင်းကြီးက အဆိုပါကလေးကို မွေးစား၏၊ နာမည်ကိုလည်း “ကဿပ”ဟု ပေးထား၏။
ကဿပသည် မိမိ၏မိခင် ဘိက္ခူနီမတဦးဖြစ်ကြောင်း သိသောအခါ ကြီးစွာသံဝေဂဖြစ်၏(ဓမ္မ၊ဋ္ဌ၊၂၊၉၇)။
မင်းကြီးအား ရှင်ပြုပေးဖို့ ခွင့်တောင်း၏၊ မင်းကြီးက ဘုရားရှင်ထံ ခေါ်ဆောင်၍ ရှင်ပြုပေးလိုက်၏။
၇-နှစ်အရွယ် (ဇာ၊ဋ္ဌ၊၁၊၁၆၅။
) ငယ်စဉ်ကပင် ရှင်ပြုသောကြောင့် ကုမာရကဿပ၊ သို့မဟုတ် မင်းမွေးစားခံရသောကြောင့် ကုမာရကဿပ (အပ၊ဋ္ဌ၊၂၊၂၇၁။
) မဟာကဿပကို ထောက်၍ ကုမာရကဿပ(အပ၊၂၊၁၂၆။
)ဟု နာမည်တွင်သည်။